<classify> Waziri Mkuu Kassim Majaliwa amesema, watu waliokufa jana baada ya lori la mafuta kulipuka mjini Morogoro wameungua sana na huenda baadhi yao hawatatambulika.Amesema, miili ya marehemu hao itazikwa leo jioni baada ndugu, jamaa na waombolezaji wengine kupita kuona kama wataweza kuwatambua marehemu.Waziri Mkuu amesema mjini Morogoro kuwa tukio la jana si jambo dogo na kwamba, Serikali imeona ni busara kutoa nafasi kwa wananchi kupita mbele ya miili ya marehemu kuitambua kabla ya kuwazika.Amesema, hadi saa 10 jioni leo wananchi watakuwa na fursa ya kuitambua miili hiyo na baada ya hapo ataungana na waombelezaji kwa dua na sala kisha watakwenda makaburini.Lakini kuanzia saa kumi sasa tutaruhusu wale waliotambuliwa na ndugu kuwapa nafasi ndugu ya kuamua kubeba mwili kupeleka nyumbani. Lakini hatukuzuii kama hamjajipanga vizuri kule nyumbani na ukaridhia kwenda kuzika huko huko. Basi tutauchukua mwili huo na wewe ukijua ndugu yangu ni huyu tutakwenda kumzika kwa pamoja kwa sababu kila mmoja tumeandaa kaburi lakeamesema.Majaliwa amesema, kifo cha aina yoyote ni tukio kubwa kwa kuwa inakuwa ni mara mwisho kuwa na marehemu kwenye jamii zetu hivyo Serikali inatambua huzuni waliyonayo wananchi kwa kuwapoteza wapendwa wao.Nimepita hapo, hali sio nzuri, ndugu zetu wameungua sana na ipo hatari wengine tunaweza tusiwafahamu kabisa. Lakini hatutawanyima nafasi ya kwenda kushuhudia nyie wenyewe...Tunatamani kila mmoja apite aone unaweza ukagundua angalau kwa alama aliyokuwanayo ndugu yako, jirani yako. Na kwa kuwa ndugu zetu hawa tulikuwanao mpaka jana asubuhi unaweza kutambua jana alivaa nini kama kipo, wapo wengine walivaa bangili bado zipo kama unatambua kwa alama hiyo itakuwa vizuri...Majaliwa amesema, kama marehemu hao hawatatambuliwa, kuna utaratibu mzuri wa kisayansi uliotumika wa kuipima miili yote kipimo cha vinasaba.Wapo wengine walivaa mkanda haujaungua basi kama unatambua kwa hilo basi itakuwa vizuri, wengine walivaa hereni hazijaungua kama unatambua kwa hilo, kwa hiyo kila alama iliyopo ni vema kila mmoja akajiridhishe ili tuweze kuwatambuaamesema.  <topic>: kitaifa 